หุ้นบิ๊กแคปกด SET ปิดลบ 5 จุด ลุ้นพรุ่งนี้รีบาวด์! แนะจับตารายงานประชุม FOMC
หุ้นบิ๊กแคปกด SET ปิดลบ 5 จุด ลุ้นพรุ่งนี้รีบาวด์! แนะจับตารายงานประชุม FOMC โดยดัชนีปิดที่ระดับ 1,562.24 จุด ลดลง 4.56 จุด หรือ 0.29% มูลค่าการซื้อขาย 8.35 หมื่นล้านบาท
19 พ.ค. 2564

สื่อข่าวรายงานว่า ดัชนีปิดที่ระดับ 1,562.24 จุด ลดลง 4.56 จุด หรือ 0.29% มูลค่าการซื้อขาย 8.35 หมื่นล้านบาท 
10 หุ้นกดดัชนีวันนี้

ด้านนายวิจิตร อารยะพิศิษฐ นักกลยุทธ์การลงทุน บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ทิศทางตลาดยังไม่ไปไหนไกล โดยแกว่งตัวในกรอบแคบ ประเด็นหลักรอรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) รอบที่ผ่านมา (27-28 เม.ย.) ซึ่งจะมีการเผยแพร่ในวันที่ 20 พ.ค.นี้ โดยจะมีรายละเอียดเกี่ยวกับสัญญาณอัตราเงินเฟ้อเร่งตัวขึ้น ซึ่งจะเป็นแรงกดดันตลาดระยะสั้น รวมถึงประธานธนาคารกลางสหรัฐ (เฟด) สาขาเซ็นหลุยส์ที่จะให้มุมมองต่อภาพรวมเศรษฐกิจสหรัฐฯ รวมไปถึงเงินเฟ้อด้วย
ขณะที่ปัจจัยภายในประเทศ รัฐบาลเตรียมออก พ.ร.ก.กู้เงิน เพิ่มเติมอีก 7 แสนล้านบาท เพื่อนำมาแก้ไขปัญหาโควิดและกระตุ้นเศรษฐกิจระยะสั้น ทำให้ downside เศรษฐกิจไทยจำกัดลงกรณีที่คณะกรรมการนโยบายการเงิน (กนง.) ปรับประมาณการ GDP ปีนี้หากมีเม็ดเงินใหม่เข้ามาข่วย
ดังนั้น จากปัจจัยลบจากต่างประเทศและปัจจัยบวกจากภายในทำให้ดัชนี SET แกว่งตัวในกรอบแคบๆ 1,557-1,570 จุด แนวโน้มทิศทางระยะสั้นคาดว่าตลาดไปได้ไม่ไกล โดยยังจะแกว่งตัว sideway ต่อไป
ส่วนทิศทางวันพรุ่งนี้ให้แนวต้านที่ 1,570 จุด แนวรับ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
NSL    มูลค่าการซื้อขาย  4,060.53 ล้านบาท  ปิดที่  13.70 บาท เพิ่มขึ้น  1.70 บาท
SIRI   มูลค่าการซื้อขาย  2,818.49 ล้านบาท  ปิดที่   1.28 บาท  ลดลง  0.08 บาท
PTT    มูลค่าการซื้อขาย  2,110.25 ล้านบาท  ปิดที่  39.75 บาท  ลดลง  0.25 บาท
KCE    มูลค่าการซื้อขาย  1,983.51 ล้านบาท  ปิดที่  62.75 บาท  ลดลง  0.50 บาท
KBANK  มูลค่าการซื้อขาย  1,839.61 ล้านบาท  ปิดที่ 122.00 บาท  ลดลง  2.00 บาท
ตลาดหุ้นเอเชีย
